ກໍາລັງນິຍົມທ່ານ Ouattara ໂຈມຕີທີ່ໝັ້ນ ຂອງທ່ານ Gbagbo
ພວກກໍາລັງນິຍົມທ່ານ Ouattara ແລະສະຫະປະຊາຊາດ ບຸກໂຈມຕີທີ່ໝັ້ນແຫ່ງ ຕ່າງໆຂອງປະທານາທິບໍດີ Gbagbo.
ການສູ້ລົບກັນໄດ້ດໍາເນີນຢູ່ຕໍ່ໄປໃນວັນອັງຄານມື້ນີ້ ໃນ ຂະນະທີ່ການຕໍ່ສູ້ກັນຢ່າງໜັກໄດ້ບະເລີດຂຶ້ນຢູ່ໃກ້ໆກັບ ທໍານຽບປະທານາທິບໍດີໃນນະຄອນ Abidjan ຫົວເມືອງ ໃຫຍ່ສຸດຂອງປະເທດນັ້ນ ພວກກໍາລັງທີ່ສະໜັບສະໜຸນປະທານາທິບໍດີ Alassane Ouattara ທີ່ໄດ້ຮັບການຮັບຮູ້ຈາກນາໆຊາດນັ້ນໄດ້ບຸກ ຄືບໜ້າເຂົ້າໄປຍັງທີ່ໝັ້ນທີ່ຍັງເຫລືອບໍ່ເທົ່າໃດແຫ່ງຂອງ ທ່ານLaurent Gbagb ປະທານາທິບໍດີທີ່ບໍ່ຍອມລົງຈາກ ອຳນາດ ທີ່ປົກຄອງປະເທດຢູ່ໃນປັດຈຸບັນໃນຂະນະທີ່ ພວກເຂົາເຈົ້າພວມຫາທາງຂັບໄລ່ທ່ານອອກຈາກຕໍາ ແໜ່ງໄປນັ້ນ ໜ່ວຍປະຕິບັດງານຂອງສະຫະປະຊາຊາດທີ່ Ivory Coast ກ່າວໃນວັນຈັນວານນີ້ວ່າ ພວກເຮືອບິນເຮລີຄອບເຕີຂອງສະຫະປະຊາຊາດໄດ້ຍິງປືນໃສ່ຄ້າຍທະຫານ 2 ແຫ່ງຂອງ ທ່ານ Gbagbo ພ້ອມທັງຍິງໃສ່່ທໍານຽບປະທານາທິບໍດີແລະບ້ານພັກຂອງທ່ານ Gbagbo ນໍາ ຝຣັ່ງກ່າວວ່າ ກໍາລັງຂອງຕົນໄດ້ເຂົ້າຮ່ວມໃນການໂຈມຕີພາຍໃຕ້ຄໍາຂໍຮ້ອງຈາກສະຫະປະຊາຊາດ ທ່ານ Nicolas Sarkozy ປະທານາທິບໍດີຝຣັ່ງໄດ້ສັ່ງໃຫ້ທະຫານປົກປັກຮັກສາພວກ ພົນລະເຮືອນແລະກໍາຈັດພວກປຶນໃຫຍ່ຂະໜາດໜັກຂອງທ່ານ Gbaເbo ນັ້ນ ພວກສະໜັບສະໜຸນທ່ານ Gbagbo ກ່າວວ່າ ການໂຈມຕີຂອງສະຫະປະຊາຊາດແລະຂອງ ຝຣັ່ງແມ່ນຜິດກົດໝາຍແລະວ່າການໂຈມຕີເຫລົ່ານີ້ເທົ່າກັບເປັນຄວາມພະຍາຍາຍາມລອບສັງ ຫານຜູ້ນໍາປະເທດໃນປັດຈຸບັນ ທ່ານພັນກິມູນ ເລຂາທິການໃຫຍ່ສະຫະປະຊາຊາດກ່າວວ່າ ການໂຈມຕີເຫລົ່ານີ້ ແມ່ນເພື່ອ ປ້ອງກັນບໍ່ໃຫ້ໃຊ້ພວກປືນຄົກແລະພວກອາວຸດໜັກຊະນິດອື່ນໆຕໍ່ພວກພົນລະເຮືອນແລະ ກໍາລັງຮັກສາສັນຕິພາບຂອງສະຫະປະຊາຊາດນັ້ນ ແລະທ່ານກ່າວຕໍ່ໄປວ່າ ການປະຕິບັດ ງານທາງທະຫານນີ້ບໍ່ໝາຍຄວາມວ່າ ສະຫະປະຊາຊາດໃຊ້ອາວຸດຕໍ່ຕ້ານທ່ານ Gbagbo ແຕ່ປະການໃດ